Мәрхүм балалар өчен - бер тиен...

	Һәлак булган дүрт кызның әти-әнисе үтерүчене гафу итәргә җыенмый һәм гомерлеккә төрмәдә утырса да, үч алу теләге сүнмәячәк, дигән фикердә. "Честно говоря" телеграм-каналында хәбәр ителүенчә, телепроект редакциясенә 2022 елның җәендә Башкортстанның Бакалы районындагы юл фаҗигасендә һәлак булган кызларның әниләре мөрәҗәгать иткән.	 Башкортстан басмасы хәбәр итүенчә, бу куркыныч авария 2022 елның 18 июлендә килеп чыккан. Иртәнге 04.40 сәгаттә "Ауди А" маркалы автомобиль белән идарә иткән Марс Г. имин тизлекне арттырган, каршы якның юл читенә килеп чыккан. Юл кырыеннан баручы дүрт яшь кызны таптата. Җәяүлеләр алган җәрәхәтләрдән авария урынында җан бирә. Башлангыч инстанция суды аны 13 елга ирегеннән мәхрүм итте һәм һәр кызның гаиләсенә берәр миллион сум күләмендә компенсация түләргә билгеләде. Вакыт үткәч, Югары Суд аның срогын 11 елга кадәр киметте. Хәзер исә гаепле егет кассация шикаяте язган һәм җәзаны йомшарттырып, гомуми режимлы төзәтү төрмәсе урыннан колониягә күчмәкче була. Шулай ук компенсация күләмен һәм янә килеп хөкем срогын киметергә уйлый. 
	---	
Шәһри Казан

	№ --- | 27.09.2023	


